Številka:

Datum: 08. 11. 2023

Na podlagi drugega odstavka 204. člena v zvezi z 220. členom Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP) je Vlada Republike Slovenije na \_\_\_ seji, dne \_\_\_\_\_\_\_\_\_2023 sprejela

**SKLEP O UGOTOVITVI JAVNE KORISTI**

**1. člen**

S tem sklepom se ugotovi, da je prenova stavbe SNG Drama Ljubljana na podlagi projektne dokumentacije DGD SLOVENSKO NARODNO GLEDALIŠČE DRAMA LJUBLJANA (SNG DRAMA LJUBLJANA), št. projekta: 277/19, november 2019, dopolnitve december 2019, marec 2020, september 2023 (projekt izdelal projektant Bevk Perović arhitekti d.o.o.) za gradnjo »Odstranitev obstoječega prizidka, gradnja novega prizidka stavbe ter rekonstrukcija obstoječe stavbe SNG DRAMA s pripadajočo zunanjo, prometno in komunalno ureditvijo« na nepremičnini z ID znakom: parcela 1721 28/1 in s tem v zvezi začasna uporaba sosednjih nepremičnin z ID znakom: parcela 1721 27/9 v izmeri 62 m2, parcela 1721 27/12 v izmeri 299 m2, del parcele 1721 843 do izmere 134 m2 in del parcele 1721 842 do izmere 35 m2 nujno potrebna in je v javno korist.

**2. člen**

Ugotovi se, da se predhodno navedene nepremičnine oziroma njihovi deli, ki so potrebni za prenovo stavbe SNG Drama Ljubljana, skladno z Odlokom o občinskem prostorskem načrtu Mestne občine Ljubljana – izvedbeni del (Uradni list RS, št. 78/10, 10/11 – DPN, 22/11 – popr., 43/11 – ZKZ-C, 53/12 – obv. razl., 9/13, 23/13 – popr., 72/13 – DPN, 71/14 – popr., 92/14 – DPN, 17/15 – DPN, 50/15 – DPN, 88/15 – DPN, 95/15, 38/16 – avtentična razlaga, 63/16, 12/17 – popr., 12/18 – DPN, 42/18 in 78/19 – DPN in 59/22) nahajajo v enoti urejanja prostora MS-22 z namensko rabo PC-površine pomembnejših cest in da v naravi predstavljajo prometno površino ter so nujno potrebne za ureditev gradbišča in izkop gradbene jame z vsemi potrebnimi začasnimi ukrepi in ureditvami stavbe SNG Drama Ljubljana.

Grafični prikaz posega za potrebe ureditve gradbišča za prenovo stavbe SNG Drama Ljubljana je sestavni del tega sklepa.

**3. člen**

Ministrstvo za kulturo poskrbi za pridobitev začasne pravice uporabe na podlagi 220. člena Zakona o urejanju prostora na nepremičninah iz prvega člena tega sklepa za namen uporabe delovnega pasu za potrebe ureditve gradbišča in izkop gradbene jame z vsemi potrebnimi začasnimi ukrepi ter ureditvami za čas prenove stavbe SNG Drama Ljubljana na sosednji nepremičnini z ID znakom: parcela 1721 28/1.

**4. člen**

Ta sklep začne veljati naslednji dan po objavi v Uradnem listu Republike Slovenije.

Priloga:

* Grafični prikaz posega